Forventer 500.000 demonstranter i Washington
Ta kontakt og følg meg på: E-post: marianne.vikas@vg.no Facebook: @marianneusa Instagram: @vg_i_new_york Busslast etter busslast, en tett strøm fra alle metrostasjoner og en folkevandring fra alle kanter: Lørdag tok kvinnene til gatene i Washington D.C. i hopetall for «The Women's March» – dagen etter at Donald Trump (70) ble tatt i ed som USAs nye president. Ifølge nyhetsbyrået AP er det nå ventet at så mange som 500 000 mennesker kommer til å ta til gatene i USAs hovedstad lørdag. Kommentar: En forfengelig mann uten prinsipper Det er over dobbelt så mange som det opprinnelig var estimert – og tallet kan overstige antall mennesker som var til stede da Trump ble innsatt. Ifølge sikkerhetsmyndighetene i Washington D.C er det registrert at det har kommet 1.800 busser, noe som betyr at 100.000 mennesker kan være på vei bare med buss. I alle USAs delstater arrangeres det lignende kvinnemarsjer lørdag, samt i en rekke land over hele verden. Også i Oslo tar kvinner i dag til gatene. USA-ekspert: – Blodig alvor for NorgeVG er til stede midt i den enorme folkemengden som nå har samlet seg for marsjen som skal starte klokken 19 norsk tid. Kvinner fra alle deler av USA hadde dratt til hovedstaden for å demonstrere for sine rettigheter som de nå frykter vil bli truet med Trump ved makten. – Vi protesterer mot Trumps politikk – og ham som person med tanke på skittkastingen hans om kvinner, sier Lilly Bogosian (60) fra Rhode Island til VG. Trump i lekket opptak: «Grab them by the pussy!» Hun demonstrerte sammen med Nancy Compton fra samme delstat og Anny Compton (68) fra Texas. – Vi er her for å beskytte rettighetene våre som kvinner, fortsetter hun. Sarah McNair (45) har tatt turen fra Massachusetts, mens Jen Gripman (46) har dratt helt fra California for anledningen. – Nå er ikke tiden for å sitte stille. Vi er nødt til å vise vårt nærvær, sier McNair til VG. – Er dere her i protest mot Trump? – Ikke direkte mot ham, men for kvinners rettigheter, helserettigheter, sosiale rettigheter og rettigheten til abort, svarer hun og fortsetter: – Men vi er veldig bekymret for de fire neste årene.I timene etter innsettelsen av Trump fredag endte Trump-protester i voldelige opptøyer der demonstrantene satte fyr på biler og søppeldunker. Over 200 ble arrestert, mens seks politifolk ble såret. Det er et betydelig vakthold rundt kvinnemarsjen, med et høyt nærvær av både nasjonalgarden og politi. Trumps hotell i byen ligger ikke langt unna gaten der marsjen går. Her var det satt opp sperringer og forsterket vakthold i forbindelse med marsjen. Lest denne? Det hvite hus fjernet nettsideJen Gripman fra California har de siste to månedene strikket 50 såkalte «pussy hats» – rosa toppluer som mange hadde på seg i demonstrasjonen. Bortsett fra den hun selv har på hodet skal hun gi bort resten under marsjen. Til daglig jobber hun som lærer, og fikk tårer i øynene når hun forteller om de mange vanskelige spørsmålene hun har fått i det siste. – Elevene mine spør meg om de nå mister sin helseforsikring og om de kommer til å bli deportert.
Enorme folkemengder strømmer til sentrum av Washington D.C. for å demonstrere for kvinners rettigheter som de frykter blir truet med Trump som president.